VENDIM
Nr. 70, datë 18.12.2014

PËR DISA NDRYSHIME në RREGULLOREN “PËR RAPORTIN E MJAFTUESHMËRISË SË KAPITALIT” 

Në bazë dhe për zbatim të nenit 12, shkronja “a”, dhe neni 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, i ndryshuar; nenit 58, shkronjat “a”, “b”, “c” dhe “ç”, nenit 59, pikat 2 dhe 3, dhe të nenit 60, pika 2, të ligjit nr. 9662, datë 18.12.2006, “Për bankat në Republikën e Shqipërisë”, i ndryshuar; me propozim të Departamentit të Mbikëqyrjes, Këshilli Mbikëqyrës i Bankës së Shqipërisë, 

VENDOSI:

1. Në rregulloren “Për raportin e mjaftueshmërisë së kapitalit”, miratuar me vendimin e Këshillit Mbikëqyrës nr. 48, datë 31.7.2013, bëhen ndryshimet e mëposhtme:
a) Në nenin 6, pas paragrafit 1, shtohen paragrafët 2, 3, 4 dhe 5, me përmbajtjen e mëposhtme:
“2) Pavarësisht përcaktimeve në paragrafin 1 të këtij neni, banka rregullon totalin e aktiveve dhe të zërave jashtë bilancit të ponderuar me rrezikun, siç përcaktohet më poshtë: 
a) duke e shtuar me vlerën e rritjes, që rezulton në krahasim me muajin mars 2013, të klasave në aktiv të bilancit “veprimet me thesarin dhe transaksionet ndërbankare” dhe “veprime në valutë me tituj” me jorezidentët  pasi të jetë zbritur vlera e shtuar e detyrimeve ndaj jorezidentëve në valutë, që u përkasin të njëjtave klasa në atë periudhë raportuese; 
	b) për vitin 2015, duke e pakësuar me vlerën që rezulton nga një prej dy llogaritjeve të mëposhtme:
i) 	vlerën e rritjes së tepricës bruto të kredisë për klientët[footnoteRef:2], të akorduar brenda vendit, në periudhën e raportimit, e kthyer në bazë vjetore, në krahasim me muajin dhjetor 2014, në rast se kjo rritje është më e madhe se 4 (katër) % dhe më e vogël ose e barabartë me 10 (dhjetë) %; [2:  Sipas Sistemit Raportues të Unifikuar, përfshihen: “Individët”, “Njësitë tregtare dhe industriale private”, “Njësitë tregtare dhe industriale publike”, “Punonjësit e bankës” dhe “Klientë të tjerë”.] 



 ii) 	vlerën 10 (dhjetë) % të tepricës bruto të kredisë për klientët të akorduar brenda vendit, në krahasim me muajin dhjetor 2014, në rast se rritja në periudhën e raportimit, e kthyer në bazë vjetore, është më e madhe se 10 (dhjetë) %.
3) Përllogaritjet sipas përcaktimeve të shkronjave “a” dhe “b” të paragrafit 2 bëhen sipas formularit 1 dhe 2, aneksi 8 bashkëlidhur këtij vendimi.
4) Shkronja “a” e paragrafit 2 të këtij neni është në fuqi deri në datën 1 janar 2016, ndërsa shkronja “b” e paragrafit 2 të këtij neni është në fuqi deri në datën 1 korrik 2015.
5) Në përfundim të afateve të përcaktuara në pikën 4 të këtij neni, nëse banka nuk respekton nivelin minimal të raportit të mjaftueshmërisë së kapitalit, sipas nenit 5 të kësaj rregulloreje ose përcaktimeve të tjera të Bankës së Shqipërisë, banka merr masa për të respektuar këto kërkesa brenda një afati i cili i komunikohet nga Banka e Shqipërisë.”.
b) Në “aneksin 7”, ndryshohet formulari 9 me përmbajtjen sipas materialit bashkëlidhur këtij vendimi.
c) Pas “aneksit 7”, shtohet “aneksi 8” që përmban formularin e raportimit nr. 1 dhe formularin e raportimit nr. 2, sipas materialit bashkëlidhur këtij vendimi.
d) Efektet e paragrafëve 2, 3, 4 dhe 5, të nenit 6, do të fillojnë të llogariten nga data 31 dhjetor 2014.  
2. Ngarkohen Departamenti i Mbikëqyrjes dhe Departamenti i Stabiliteti Financiar e i Statistikave me ndjekjen e zbatimit të këtij vendimi.
3. Ngarkohet Kabineti për publikimin e këtij vendimi në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
4. Ky vendim hyn në fuqi me botimin në Fletoren Zyrtare. 
ZËVENDËSKRYETARI
Elisabeta Gjoni

Aneksi 7
FORMULARI 9

Aneksi 8

FORMULARI I RAPORTIMIT NR. 1

	Llogaritja e rritjes së totalit të aktiveve të ponderuara me rrezik, bazuar në klasat “Veprimet me thesarin dhe transaksionet ndërbankare” dhe “Veprimet me letrat me vlerë” jorezidente në valutë

	(në mijë lekë)

	Emri i bankës ....

	Periudha raportuese ......

	Data e raportimit ......

	Përgatiti (emër, mbiemër, firmë) 

	Drejtuesi (emër, mbiemër, firmë)




	Nr.
	Llogaritja e rritjes së totalit të aktiveve të ponderuar me rrezik, bazuar në klasat  “Veprimet me thesarin dhe transaksionet ndërbankare” dhe “Veprimet me letrat me vlerë”, të jorezidentëve në valutë
	Mënyra e llogaritjes

	1.
	Totali i zërave të aktivit i “Veprimeve me thesarin dhe transaksionet ndërbankare” dhe “Veprimeve me letrat me vlerë” të  jorezidentëve, në valutë, mars 2013
	(a)

	2.
	Totali i zërave të aktivit i “Veprimeve me thesarin dhe transaksionet ndërbankare” dhe “Veprimeve me letrat me vlerë”, jorezidente në valutë në periudhën raportuese 
	(b)

	3.
	Rritja e zërave të aktivit i “Veprimeve me thesarin dhe transaksioneve ndërbankare” dhe “Veprimeve me letrat me vlerë” të jorezidentëve, në valutë 
	(c) = (b) - (a)

	4
	Totali i zërave të pasivit i “Veprimeve me thesarin dhe transaksionet ndërbankare” dhe “Veprimeve me letrat me vlerë” të jorezidentëve, në valutë, mars 2013
	(d)

	5
	Totali i zërave të pasivit i “Veprimeve me thesarin dhe transaksioneve ndërbankare” dhe “Veprimeve me letrat me vlerë” të jorezidentëve, në valutë, në periudhën raportuese 
	(e)

	6
	Rritja e zërave të pasivit i “Veprimeve me thesarin dhe transaksionet ndërbankare” dhe “Veprimeve me letrat me vlerë” të jorezidentëve, në valutë 
	(f) = (e) - (d)

	7.
	Shtesa e totalit të aktiveve dhe zërave jashtë bilancit të ponderuara me rrezik
	(g) = 0 nëse (c) <= 0 ose (c) < (f);
(g) = (c) nëse  (f) < 0
(g) = (c) – (f) nëse (c) > 0 dhe (f)> 0


	
FORMULARI I RAPORTIMIT NR. 2
	Nr.
	Llogaritja e pakësimit të totalit të aktiveve dhe të zërave jashtë bilancit të ponderuara me rrezik, bazuar në rritjen e portofolit të kredisë bruto brenda vendit 
	Mënyra e llogaritjes

	1.
	Portofoli i kredisë bruto, në dhjetor 2014
	(a)

	2.
	Portofoli i kredisë bruto, në periudhën raportuese 2015
	(b)

	3.
	Rritja e portofolit të kredisë, 2015
	(c) = (b) - (a)

	4.
	Rritja e portofolit të kredisë për 2015-ën, me bazë vjetore, sipas periudhës raportuese:
- nëse periudha raportuese është mars 2015;
- nëse periudha raportuese është qershor, 2015
	

(d) = (c) * 4 ;
(d) = (c) * 2 ;


	5.
	4% e portofolit të kredisë së dhjetorit 2014
	(e) = (a) * 4%

	6.
	10% e portofolit të kredisë së dhjetorit 2014
	(f) = (a) * 10%

	7.
	Pakësimi i aktiveve dhe zërave jashtë bilancit të ponderuara me rrezik, vetëm për periudhën raportuese 2015
	(g) = 0 nëse (d) < (e); 
(g) = (d) nëse (e) < (d) < (f); 
(g) = (f) nëse (d) > (f)

RMK - Raporti i mjaftueshmërisë së kapitalit

1)

Treguesit Vlera

Kapitali rregullator (a)

Aktivet dhe zërat jashtë bilancit të ponderuara me rrezik (b)

Raporti i Mjaftueshmërisë së Kapitalit (në %) (a)/(b)*100

2)

Treguesit Vlera

Aktivet dhe zërat jashtë bilancit të ponderuara me rrezik (d)= (a) +(b) + ( c) + (d) - (e)

Aktivet dhe zërat jashtë bilancit të ponderuara me rrezik për rrezikun e kredisë (a)

12.5*kerkesa per kapital per rrezikun e tregut (b)

12.5*kerkesa per kapital per rrezikun operacional ( c)

(d) 

(e)

Shtesat per rritjen në klasat në "Veprimet me thesarin dhe transaksionet ndërbankare" 

dhe "Veprimet me letrat me vlerë" të jorezidenteve, në valutë

Pakësimet për rritjen e portofolit të kredisë brenda vendit për vitin 2015

